Avon Products

Avon Products, կոսմետիկայով զբաղվող ընկերություն, որը ձգտում է հավատարիմ մնալ ուղղակի վաճառքին։ Avon Products, Inc-ը արտադրում է կոսմետիկա, ներառյալ մաշկի խնամքի համար միջոցներ, օծանելիք և դեկորատիվ կոսմետիկա։ Բացի դրանից, Avon անվան տակ վաճառվում են ուրիշ ընկերությունների արտադրության տան համար և նորաձև աքսեսուարներ՝ ժամացույցներ, բիժուտերիա, կոշիկներ, սպասք, հուշանվերներ, մանկական իրեր։ Վաճառքի հիմնական տեղը Լատինական Ամերիկան է, նաև Եվրոպան, Աֆրիկան և Մերձավոր Արևելքը, Հյուսիսային Ամերիկան։ Ընկերությունն ընդհանուր առմամբ իրականացնում է վաճառք 62 երկրներում, բացի դրանից արտադրված ապրանքը հասնում է նաև 43 երկրներ։

Պատմություն

Հիմնադրում 
1888 թվականին ամերիկացի առևտրական Դևիդ Մակքոնելը հիմնադրել է Կալիֆոռնիական օծանելիքի ընկերություն (): Ընկերության առաջին արտադրանքն օծանելիքն էր՝ 5 հասարակ բույր՝ մանուշակ, հակինթ, սպիտակ վարդ, հելիոտրոպ, հովտաշուշան։ Օծանելիքի բիզնեսով զբաղվելու միտքը Դեվիդի մոտ ծագել է այն ժամանակ, երբ նա զբաղվում էր գրքերի վաճառքով, և պոտենցիալ գնորդներինհետաքրքրելու համար սկսեց պատվերների մեջ դնել օծանելիք։ Շուտով հասկացավ, որ օծանելիքի փոքրիկ սրվակները հետաքրքրում են ոչ պակաս, քան մոդայիկ վեպերը։

Հետագա զարգացում 
 1897 թվական - Նյու-Յորքից ոչ հեռու գտնվող Սաֆերնայում ստեղծվեց Avon-ի առաջին կոսմետիկայի լաբորատորիան։
 1915 թվական - Այդ ժամանակ դեռ Կալիֆոռնիական օծանելիքի ընկերությունը ստանում է ոսկե մեդալ ապրանքի որակի և Սան Ֆրանցիսկոյում Panama-Pacificց ցուցահանդեսի ժամանակ փաթեթավորման համար։
 1916 թվական - Կալիֆոռնիական օծանելիքի ընկերությունը  գրանցվում է որպես կորպորացիա Նյու-Յորք նահանգում.
 1929 թվական - Նոր արտադրանքի թողարկում Avon անվան տակ։
 1939 թվական - Ընկերության վերանվանումը Avon Products, Inc-ի։ 
 1971 թվական - Ընկերությունը սկսում է արտադրել բիժուտերիա։
 1972 թվական - Վաճառքի արդյունքները հասնում են մեկ միլիարդ դոլարի։
 1979 թվական - Բիժուտերիայի վաճառքի արդյունքները հասնում են 400 000 դոլարի։
 1985 թվական - Avon-ի գիտնականները կայունացնում են մաքուր վիտամին A և առաջին անգամ կոսմետիկայի շուկայում ներկայացնում են միջոցներ ռետինոլի հիման վրա։
 1989 թվական - Avon-ը դառնում է առաջին ընկերությունը, որը հրաժարվել է կենդանիների վրա իր ապրանքների փորձարկումից։
 1989 թվական - Ընկերությունը ծանր ֆինանսական կրիզիսում դիմակայում է վտանգավոր ռեյդերական գրոհ։
 1992 թվական - Avon-ը առաջին անգամ օգտագործում է օքսիթթուներ, որպես նյութերի կառուցվածքի հիմք։
 1996 թվական - Avon-ը դառնում է Ատլանտայում Օլիմպիական խաղերի պաշտոնական հովանավոր։
 1996 թվական - Կոսմետիկայի արտադրութան ընկերություններից Avon-ը առաջինն է սկսում համացանցով իրականացնել վաճառք։

Գործունեություն 
Avon-ը գործունեություն է ծավալում 57 երկրներում, սակայն ապրանքները վաճառվում են նաև 15 երկրներում։ Ընկերության ստորաբաժանումները տեղակայված են աշխարհագրական սկզբունքով.
 Լատինական Ամերիկա՝ 2015 թվականի հասույթը կազմել է $3,26 մլրդ,
 Եվրոպա, Մերձավոր Արևելք և Աֆրիկա՝ 2015 թվականին հասույթը կազմել է $2,273 մլրդ,
 Ասիա-խաղաղօվկիանոսյան մարզ՝ 2015 թվականին հասույթը կազմել է $628 մլրդ,
 Հյուսիսային Ամերիկա՝ ԱՄՆ-ի Կանադայի և Պերտո Ռիկոյի հետ միասին՝ 2016 թվականից առանձնացվել է որպես առանձին ընկերություն, որում Avon Products, Inc.-պատկանում է 20 %, իսկ մնացած մասը՝ վերահսկվում է դուստր ընկերությունների կողմից՝ Cerberus Capital Management կազմում։ 2014 թվականին ստորաբաժանման հասույթը կազմել է $1,203 մլրդ, օպերացիոն վնասը կազմել է $72,5 մլն։

2015 թվականի վերջում ընկերությունը ուներ 28 300 աշխատող, չհաշված հյուսիսամերիկյան ստորբաժանման 2700 աշխատող.:

Ծանոթագրություններ

Գրականություն 
 Hustins, B. — Bud Hastins Avon Collectors Ency & California Perfume Co (Bud Hastin’s Avon and Collector’s Encyclopedia). — 640 p. — USA: Collector Books; 17 ed.

Արտաքին հղումներ 
 Avon Products 
 Պաշտոնական կայք
 Collecting Avon Bottles  

Ամերիկյան ընկերություններ